“Бәхетле сагыш” - Лилия Гарифуллина шигырьләре

	Мин Гарифуллина Лилия Вагдаэль кызы 1979 елның 15 сентябрендә Балтач районы Көшкәтбаш авылында туганмын. 1986 елның 1 нче сентябрендә Көшкәтбаш башлангыч мәктәбенә укырга кердем. 1996 елда урта мәктәпне тәмамлап Казан шәһәрендәге Татар Дәүләт Гуманитар институтының инглиз теле факультетына кердем. 	 2001 елда институтны тәмамлап, Көшкәтбаш урта мәктәбенә инглиз теле укытучысы булып урнаштым. Хәзерге вакытта Көшкәтбаш башлангыч мәктәбендә һәм Түнтәр урта мәктәбендә инглиз теле дәресләре укытам. Төрле очрашулар, концертларда катнашам, җырларга, яттан шигырьләр укырга яратам. “Татарстан яшьләре” газетасына мәкаләләр язам. ВК челтәрендә булдырылган үзебезнең авыл төркеменең “ШАТ-Көшкәтбаш” группасын җитәклим. 2016 елда “Бәхетле сагыш” дип аталган шигырьләр җыентыгымны бастырдым. Гаиләдә мин өч баланың олысы, әти-әнием гади эшчеләр. Бүгенге көндә 9 нчы сыйныфта укучы улым белән яшим. Шигырьләремне 2013 елдан тормыш иптәшем вафат булганнан соң яза башладым. Шигырьләрем “Казан  утлары ” журналының интернет челтәрендәге “Каләм тибрәтүчеләр” рубрикасында чыкканы бар.    
   
   
   
 
	---	
Матбугат.ру

	№ --- | 20.10.2018	


